stanford-oval/wikipedia huggingface dataset:
היקש עצל
דוגמאות

במהלך המלחמה פיטר היטלר, המפקד העליון של הצבא הגרמני, את רוב מפקדי הצבא בטענה כי ביצעו שגיאות ותפקודם כושל, אך הוא עצמו לא ביצע ולו שגיאה בודדת במהלך המלחמה.
עשרים סקרים שבוצעו באחרונה מצביעים על כך שאחוז התומכים במפלגת שינוי ירד בשיעור דרמטי, אך לטענת מנהיג המפלגה, יוסף לפיד ההצבעה תעלה בחדות ביום הבחירות.
| מסקנות לא-רלוונטיות (איגנורטיו אלנכי) וכשלים לוגיים |
| --- | --- | --- |
| כללי | דיקטו סימפליקיטר • אד נאוסאם • אקס סילנטיו • כשל הסתברות קודמת • בורות בלתי-מנוצחת • איש קש |  |
| פנייה אל הרגש | אד מטום • הסתמכות על החנופה • אד מיסריקורדיאם • בשם הלעג • לא הומצא כאן • אד אודיום • בשם ההומור • בשם הפטריוטיות • בשם הרצינות • בשם התועלת • כבוד בגלל קרבה |  |
| כשל גנטי | אד הומינם • אד ורקונדיאם • פנייה למניעים אישיים• אד אנטיקוויטם • אשמה בגלל קרבה • הרעלת בארות • רדוקטיו אד היטלרום • אד פופולום |  |
| אד קונסקוונטיאם | אד בקולום • בשם המשאלה |  |
| טווח ביניים | אבחנת פנטום • חשיבה בשחור לבן • מדרון חלקלק • דיקטו סימפליקיטר • אד טמפרנטיאם |  |
| כשלי סילוגיזם | איליקיט מיור • איליקיט מינור • כשל אמצע לא מופץ • מסקנה מחייבת מהנחה שוללת • כשל הנחות בלעדיות • כשל קיומי •  אישור מופרד • דיקטו סקונדום |  |
| נון סקוויטור | אישור הסוגר • הכחשת הפותח • חוסר עקביות |  |
| שגיאת דגימה | גורמים לא מבוקרים • היקש עצל • מדגם לא מייצג • היפרבולה היקשית • הכללה נמהרת • הקבלה שגויה • חיוניות מטעה • יותר מדי חריגים • כשל אי הכללה • עיסוי נתונים |  |
| כשלי הסחה | אד איגנורנטיאם • כשל נטורליסטי • פלוריום אינטרוגטיונום • משתי עוולות יוצא צדק • כשל התנגדויות זניחות |  |
| פנייה אל הסמכות | אד אנטיקוויטם • אד לזרום • אד נוביטם • אד קרומנם • בשם האינדיבידואליזם • בשם האמינות • מומחים לא מזוהים  • סמכות בלתי מעורערת • תמיכת המפורסם |  |
| שגיאות תצפית | דגימה מוטה • דגימה מוכתמת • הטיית הנסיין |  |
הוועדה השלישית של העצרת הכללית של האומות המאוחדות

הוועדה השלישית של העצרת הכללית של האומות המאוחדות (המוכרת גם בכינוי הוועדה החברתית, ההומניטרית והתרבותית או C3) היא אחת משש הוועדות העיקריות של העצרת הכללית של האומות המאוחדות. היא עוסקת בזכויות אדם, עניינים הומניטריים ועניינים חברתיים. מקום מושבה של הוועדה בניו יורק, ארצות הברית.
תחומי אחריות

עבודת הוועדה מתמקדת בזכויות אדם, עניינים הומניטריים ונושאים חברתיים. בנוסף, הוועדה בוחנת גם סוגיות כגון:
קידום נשים
הגנה על ילדים
הגנה על אוכלוסיות ילידים ונושאים קשורים
הטיפול בפליטים ונושאים הקשורים לכך כמו גזענות ואפליה
קידום חירויות יסוד
הזכות להגדרה עצמית
נוער, משפחה וזיקנה
זכויותיהם של אנשים עם מוגבלות
מניעת פשע ומשפט פלילי
הסחר הבינלאומי בסמים ונושאים קשורים
שיטות עבודה

הוועדה השלישית מתכנסת מדי שנה בתחילת אוקטובר ולרוב מסיימת את עבודתה עד אמצע נובמבר (שבוע לפני חג ההודיה בארצות הברית). כל 193 המדינות החברות באו"ם יכולות להשתתף ולהצביע על החלטות הוועדה. בנוסף על דיונים כלליים בעניינים בהם עוסקת הוועדה, היא מקיימת דיונים לשם דו-שיח עם נציב האו״ם לזכויות אדם ומומחי מועצת זכויות האדם, בין היתר. דיונים אלה, כמו גם נוסחי החלטות הוועדה, מתבססים במידה רבה על דו״חות של המומחים ושל גורמים נוספים באו״ם, בפרט נציבות האו״ם לזכויות אדם.
בירו

אלו חברי הבירו המנהל את הוועדה נכון לאוקטובר 2023:
| מדינה | שם | תפקיד |
| --- | --- | --- |
| אוסטריה אוסטריה | אלכסנדר מארשיק | יו"ר הוועדה |
| קמרון קמרון | נלי באנאקן אלל | סגנית יו"ר |
| בנגלדש בנגלדש | מוסאמאט שאהאנארה מוניקה | סגנית יו"ר |
| סלובקיה סלובקיה | תומאש גרונוואלד | סגן יו"ר |
| ונצואלה ונצואלה | רוברט אלכסנדר פוודה בריטו | דווח |
הוועדה וישראל

ישראל חברה פעילה בוועדה ובעלת זכות הצבעה ככל המדינות. יחד עם זאת, היא מיוחדת לרעה מזה עשרות שנים  באמצעות החלטה עומדת בנושא הפלסטיני. יתרה מכך, ב-1975 אימצה הוועדה החלטה שקבעה שציונות זו גזענות. החלטה זו אומצה באותו מושב על ידי העצרת הכללית כהחלטה 3379 והיא בוטלה רק ב-1991.
ראו גם

הוועדה השנייה של העצרת הכללית של האו"ם
הוועדה הרביעית של העצרת הכללית של האו"ם
הוועדה השישית של העצרת הכללית של האו"ם
הערות שוליים

1 2  The GA Handbook: A Practical Guide to the United Nations General Assembly (PDF) (2nd ed.). New York: Permanent Mission of Switzerland to the United Nations. 2017. ISBN 978-0-615-49660-3.
↑  "Social, Humanitarian & Cultural Issues (Third Committee) — 78th session". General Assembly of the United Nations. United Nations. n.d. נבדק ב-4 באוקטובר 2023. {{cite web}}:  (עזרה)
| --- | --- |
בקרת זהויות :  BnF: cb11602604v (data)  SUDOC: 083521933  VIAF: 268655477   WorldCat (עם VIAF): 268655477
הינדרשטוק

| --- | --- |
הינדרשטוק (קיצוני משמאל) לאוטרארהורן (באמצע) וברגלישטוק (מימין)
הינדרשטוק (קיצוני משמאל) לאוטרארהורן (באמצע) וברגלישטוק (מימין)
 מידע כללי
 גובה:  3,307 מטר
 מדינה:  שווייץ 
 מיקום:  קנטון ברן ב שווייץ שווייץ
 רכס הרים:  האלפים הברניים
 אורך הרכס:  100 קילומטר
 קואורדינטות:  46°35′7.7″N 08°12′58.1″E﻿ / ﻿46.585472°N 8.216139°E﻿ / 46.585472; 8.216139
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.הינדרשטוק(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.הינדרשטוק(למפת ברן רגילה) ברן ביל/ביין תון בורגדורף לנגנטל שפיץהינדרשטוק(למפת ברן מוגדלת) ברן ביל/ביין תון בורגדורף לנגנטל שפיץהינדרשטוק
 
הינדרשטוק (בגרמנית Hienderstock) (נקרא הונרשטוק (Hühnerstock) במפות הטופוגרפיות של שווייץ) הוא הר ברכס האלפים הברניים המתנשא לגובה של 3,307 מטר מעל פני הים, וממוקם בקנטון ברן בשווייץ.
מאז שנת 2007 ההר הוא חלק מאתר המורשת העולמית יונגפראו-אלטש-ביטשהורן.
גאוגרפיה

הר ההינדרשטוק הוא חלק משרשרת ההרים התוחמת מצפון את קרחון לאוטראר וקרחון אונטראר וממוקם בין ההרים אוויגשנייהורן ממערב ובאכלישטוק ממזרח.
מצדו הדרומי שוכן קרחון אונטראר ומצדו הצפוני קרחון גאולי.
הערות שוליים

↑  המפה הטופוגרפית
הינדרק אויאמה

הינדרק אויאמה (נולד ב-12 ביוני 1995; טאלין, אסטוניה) הוא כדורגלן אסטוני המשחק בקבוצת פאידה לינאצסקונד ובנבחרת אסטוניה בעמדת הבלם. אחיו של הנריק אויאמה הוא גם כדורגלן מקצועי.
קריירת מועדונים

הינדרק אויאמה התאמן עם קבוצת הנוער של לבדיה טאלין החל משנת 2006. בשנת 2011 הוא הועלה לראשונה במשחק של ליגת העל האסטונית וכעבור שלושה ימים הבקיע את שערו הראשון במשחקים הליגה. במהלך העונה הוא שיחק לסירוגין בקבוצה הבוגרת ובקבוצת הנוער של המועדון. בעונת 2013/2014 הוא עבר לנומה קאליו. בעונת 2015/16 הוא חזר ללבדיה ושיחק במהלך העונה 38 משחקים בקבוצה הבוגרת ו-24 בקבוצת נוער.
בשנת 2017 הינדרק אויאמה עבר לקבוצת JJK מליגת העל הפינית בכדורגל. הינדרק אויאמה שיחק בפינלנד מספר עונות ובשנת 2021 חזר לאסטוניה.
קריירה בינלאומית

בצעירותו הוא שיחק בנבחרת אסטוניה לנוער החל מגיל 16 ועד 23.
ב-6 בינואר 2016 אויאמה שיחק לראשונה עבור הנבחרת הבוגרת במשחק ידידותי נגד שוודיה.
הלנה קלוט-נורדהיים

הלנה (לאה) קלוט-נורדהיים (בהולנדית: Helena Kloot-Nordheim;‏ 1 באוגוסט 1903 – 2 ביולי 1943) הייתה מתעמלת אולימפית יהודייה-הולנדית, זוכת מדליית הזהב הקבוצתית בהתעמלות נשים באולימפיאדת אמסטרדם.
קורות חיים

קלוט-נורדהיים נולדה באמסטרדם ב-1903. היא הייתה חברה בנבחרת ההולנדית להתעמלות נשים, שזכתה במדליית הזהב האולימפית באולימפיאדת אמסטרדם, במדליית כסף זכתה נבחרת איטליה ובמדליית ארד נבחרת בריטניה. הנבחרת כללה חמש נשים יהודיות (סטלה בליץ-אחסטריבה, אנה דרזדן-פולק, יודיק טיימנס-סימונס ואלקה דה לוי), אף המאמן חריט קלירקופר היה יהודי. אולימפיאדת אמסטרדם הייתה הראשונה בה נכלל מקצוע התעמלות נשים. התחרות הייתה לקבוצות, ומדליות אישיות לא חולקו. קלוט-נורדהיים זכתה במדליית הזהב ביחד עם קבוצתה.
לאחר סיום קריירת ההתעמלות, עבדה נורדהיים כספרית, נישאה לאברהם קלוט, ובשנת 1933 נולדה להם בת בשם רבקה.
ביוני 1943 גורשה עם משפחתה למחנה המעבר וסטרבורק, ולאחר מכן נשלחה לסוביבור שם נספתה, יחד עם בעלה ובתה בת העשר. מבין חמש החברות היהודיות בנבחרת התעמלות הנשים של הולנד, נספו שתי מתעמלות נוספות (דרזדן-פולק ותמנס-סימונס), וכן המאמן קלירקופר בסוביבור. בליץ-אחסטריבה נספתה באושוויץ. רק אחת, דה לוי שרדה את השואה. בשנת 1997 הונצחו בנות הנבחרת, ומאמנן קלירקופר, ביד לאיש הספורט היהודי, במכון וינגייט.
הלנה קאריירס

מריה הלנה צ'אבס קאריירס (בפורטוגזית: Maria Helena Chaves Carreiras, הגייה מדויקת: אלנה קחיירש; נולדה ב-26 בספטמבר 1965) היא סופרת, אקדמאית ופוליטיקאית עצמאית פורטוגזית. משמשת כשרת ההגנה הלאומית מאז 30 במרץ 2022.
ביוגרפיה

קאריירס נולדה ב-26 בספטמבר 1965 בפורטלגרה. בשנותיה הראשונות היא התגוררה בכפר אלפאליאו שם היו הוריה מורים בבית ספר יסודי. בגיל שבע עברה המשפחה לטומאר. היא למדה סוציולוגיה במכון האוניברסיטאי של ליסבון וסיימה את לימודיה ב-1987. ב-1989 היא חזרה למכון כעוזרת הוראה. למרות שבצעירותה הייתה פציפיסטית, בתקופת לימודיה החלה לפתח עניין עמוק בצבא וביטחון. ב-1994 היא השלימה תואר שני עם תזה העוסקת בשילוב נשים בכוחות המזוינים של פורטוגל. ב-1999 היא הוזמנה לארצות הברית כחוקרת אורחת במחלקה ללימודי נשים באוניברסיטת קליפורניה בברקלי. ב-2004 היא השלימה דוקטורט בפוליטיקה ובמדעי החברה במכון האוניברסיטאי האירופי בפירנצה. עבודת הדוקטורט שלה עסקה במדיניות האינטגרציה המגדרית של הכוחות המזוינים של מדינות נאט"ו. לאחר קבלת הדוקטורט חזרה למכון האוניברסיטאי של ליסבון פרופסור חבר לסוציולוגיה, מדיניות ציבורית ומתודולוגיית מחקר. במקביל שימשה כסגן נשיא האגודה הפורטוגזית לסוציולוגיה.
היא הייתה חברת מועצת המנהלים של האגודה הסוציולוגית האירופית בין השנים 2009 ל-2013. בין השנים 2010 עד 2012 הייתה סגנית מנהל המכון להגנה לאומית (IDN), ארגון שאינו תלוי במשרד ההגנה הלאומית ומעניק תמיכה אקדמית לגיבוש ופיתוח חשיבה אסטרטגית לאומית בתחומים הקשורים לביטחון והגנה. ב-2013 מונתה לפרופסור אורח במחלקה לממשל באוניברסיטת ג'ורג'טאון. ב-2016 הפכה לדיקנית בית הספר לסוציולוגיה באוניברסיטת ג'ורג'טאון. בין 2017 ל-2019 היא הייתה נשיאת קבוצת המחקר האירופית בנושא צבא וחברה (ERGOMAS). בין 2018–2019 היא הייתה סגנית מנהל המכון למדיניות ציבורית וחברתית במכון האוניברסיטאי של ליסבון. ב-2019 הפכה לאשה הראשונה שעמדה בראש המכון להגנה לאומית.
במהלך הקריירה האקדמית שלה קאריירס חיברה 14 ספרים, 48 פרקי ספרים ו-27 מאמרים שפורסמו בכתבי עת.
ב-23 במרץ 2022 מונתה קאריירס לשרת ההגנה הלאומית בממשלתו של אנטוניו קושטה כפוליטיקאית עצמאית שאינה תלויה באף מפלגה.
הינו HS3KRK

| --- | --- |

הינו HS3KRK
 מאפיינים כלליים
 יצרן:  הינו מוטורס
 שנות ייצור:  1998–1999
 הרכבה:  יפן יפן
 אורך:  11,950 מ"מ
 רוחב:  2,500 מ"מ
 גובה:  3,000 מ"מ
 מפרט טכני
 מנוע:  מנוע דיזל
הינו HS3KRK (באנגלית: Hino HS3KRK) הוא אוטובוס שיוצר על ידי יצרנית הרכב הכבד הינו מוטורס היפנית בין השנים 1998-1999. לדגם, השייך לסדרת הינו HS, יש 2 דלתות צדדיות והוא משרת כאוטובוס עירוני בסינגפור. מרכב האוטובוס נבנה באוסטרליה על ידי חברת "Volgren" והוא משמש גם את המרצדס O405.
תמונות

הינו HS3KRK
הינו HS3KRK
הינו HS3KRK - מבט לתוך האוטובוס
הינו HS3KRK - מבט לתוך האוטובוס
הינו HS3KRK - מבט לתא הנהג
ראו גם

הינו בלו ריבון
הערות שוליים

↑  הינו HS3KRK אתר flickr
| יפן הינו מוטורס |
| --- | --- | --- | --- |
| מכוניות-משאיות-אוטובוסים | דגמים בולטים בהווה | 600 • Melpha • פונקו • בלו ריבון • 300  |   |
| מכוניות-משאיות-אוטובוסים | דגמים בולטים בעבר | 1300 • 900 • 900 ספרינט • 1300 ספרינט • בריסקה • הינו-רנו 4CV • Liesse • HS3KRK • TH  |   |
קבוצת טויוטה: טויוטה • לקסוס • דייהטסו • הינו מוטורס • סאיון • סובארו (שותפות חלקית)
הבחירות הכלליות בשוודיה 2018

הבחירות הכלליות בשוודיה נערכו ב-9 בספטמבר 2018, ובמהלכן נבחרו כל 349 חברי הריקסדאג (הפרלמנט), בכל מחוזות הבחירה של שוודיה. שני המתמודדים המרכזיים על ראשות הממשלה היו ראש הממשלה, שהוא מנהיג המפלגה הסוציאל-דמוקרטית, סטפן לוון, וראש האופוזיציה, שהוא מנהיג המפלגה השמרנית, אולף קריסטרסון.
גם מנהיג מפלגת השוודים הדמוקרטים מהימין הפופוליסטי אימי אוקסון התמודד על ראשות הממשלה, אך מרבית המפלגות (למעט המפלגה העממית הליברלית) הצהירו בכלי התקשורת ובנאומיהם, עוד לפני הבחירות, כי לא ישבו עמו בממשלה ובקואליציה.
תוצאות הבחירות הראו ירידה של 15 מנדטים (כ-9%) לגוש השמאל-מרכז הקואליציוני ועליה מקבילה של 15 מנדטים לימין-מרכז האופוזיציוני, כאשר במרבית העלייה (13 מ-15 המנדטים) זוכה מפלגת "השוודים הדמוקרטים". עם זאת, העובדה שמרבית מפלגות הימין-מרכז מחרימות גם הן, כמו השמאל, את "השוודים הדמוקרטים", יצרה כמעט תיקו - 144 מנדטים לגוש השמאל-מרכז מול 143 מנדטים לגוש הימין-מרכז, כאשר 62 המנדטים של השוודים הדמוקרטים אינם משתתפים (דרוש רוב של 175 מנדטים לפחות) וניסיונותיהם של מנהיגי שני הגושים להרכיב ממשלה נכשלו. נכון ל-22 בנובמבר 2018, ניסיונה של מפלגת המרכז (ימין-מרכז) הקטנה להקים קואליציה רחבה של שני הגושים, בלי "השוודים הדמוקרטים" מצד אחד ומפלגת השמאל מצד שני נכשל גם הוא.
רק ב-11 בינואר 2019, כלומר ארבעה חודשים לאחר הבחירות, הסיכמו נציגי מפלגת המרכז והמפלגה העממית הליברלית לתמוך בהקמת ממשלה מיעוט חדשה בראשות ראש הממשלה המכהן, סטפן לוון. ההסכם גרם בפועל לפירוק הברית השוודית (ברית מפלגות הימין-מרכז) לאחר שמנהיג המפלגה השמרנית אולף קריסטרסון ומנהיגת הנוצרים הדמוקרטים אבה תור הצהירו ש"הפרק הזה בהיסטוריה נגמר". החל מסוף 2020 החלו שיחות להקמת "הברית השוודית החדשה" שאמורה לכלול שתיים מהשותפות המקוריות של הברית השוודית, דהיינו השמרנים והנוצרים הדמוקרטים, ביחד עם מפלגת הימין הקיצוני השוודים הדמוקרטים, זאת לאחר שהקמת ממשלת מרכז-ימין-ימין קיצוני (כלומר, ממשלה של הברית השוודית עם השוודים הדמוקרטים) נדחתה עקב החרמת המפלגה מהימין הקיצוני על ידי כל יתר החברות בפרלמנט. משמעות הדבר, אם יצא לפועל, היא הכרה של מפלגות המרכז-ימין בלגיטימיות הישיבה המשותפת עם הימין הקיצוני. נכון ל-2 במאי 2021, כשנה לפני מערכת הבחירות הבאה, השיחות לא מתקדמות.
מפלגות

| שם | שם | שם | אידיולוגיה | מנהיג | בחירות 2014> אחוז הצבעה | בחירות 2014> מושבים | כהונה 2014-2018 |
| --- | --- | --- | --- | --- | --- | --- | --- |
|  | S | הסוציאל-דמוקרטים | סוציאל-דמוקרטיה | סטפן לוון | 31.0% |  113  | קואליציה |
|  | M | המפלגה השמרנית | שמרנות ליברלית | אולף קריסטרסון | 23.3% |  84  | אופוזיציה |
|  | SD | השוודים הדמוקרטים | פופוליזם ימני | אימי אוקסון | 12.9% |  49  | אופוזיציה |
|  | MP | הירוקים | ירוקים | גוסטב פרידולין איסבלה לוין | 6.9% |  25  | קואליציה |
|  | C | מפלגת המרכז | ליברליזם | אנני לאף | 6.1% |  22  | אופוזיציה |
|  | V | מפלגת השמאל | סוציאליזם | יונס ח'ודט | 5.7% |  21  | תומכים בקואליציה |
|  | L | המפלגה העממית הליברלית | ליברליזם | יאן ביירקלונד | 5.4% |  19  | אופוזיציה |
|  | KD | הנוצרים הדמוקרטים | דמוקרטיה נוצרית | אבה בוש תור | 4.6% |  16  | אופוזיציה |
מפלגות > מפלגות מרכזיות > שמאל

במסגרת "הצד השמאלי" של המפה הפוליטית בשוודיה קיימת באופן מסורתי מפלגה בכירה אחת, והיא המפלגה הסוציאל-דמוקרטים בראשות סטפן לוון. המפלגה דוגלת באידיולוגיה סוציאל-דמוקרטית. בעקבות ניצחונה בבחירות 2014 (113 מושבים מתוך 349; ראשונה בגודלה), הקימה המפלגה קואליציית מיעוט ב-3 באוקטובר 2014 (ביחד עם מפלגת הירוקים) ובתמיכה חיצונית של מפלגת השמאל. כהונת המפלגה בקדנציה זו לוותה במספר שערויות של בכיריה, אשר חלקם נאלצו להתפטר.
מפלגות > מפלגות מרכזיות > ימין

במסגרת "הצד הימני" של המפה הפוליטית בשוודיה קיימת באופן מסורתי מפלגה בכירה אחת, והיא המפלגה השמרנית בראשות אולף קריסטרסון. המפלגה דוגלת באידיולוגיה שמרנית-ליברלית. המפלגה היא ראש "הברית השוודית" (בשוודית: Allians för Sverige), שבה חברות גם מפלגת המרכז, המפלגה הליברלית ומפלגת הנוצרים הדמוקרטיים. בעקבות תבוסתה בבחירות 2014 (84 מושבים מתוך 349, ירידה-חדה של 23 מושבים; שנייה בגודלה), ומתוך המסורת הדמוקרטית-השוודית המאפשרת הקמת ממשלות מיעוט למפלגה המנצחת בבחירות, אפשרה המפלגה את הקמת קואליציית המיעוט של יריבתה הפוליטית משמאל. במהלך הכהונה הנוכחית (2014–2018) טרם הבחירות, החליפה המפלגה את מנהיגה הקודם פעמיים (ינואר 2016 ואוקטובר 2017).
בניגוד למפלגה השמרנית, בבחירות הקודמות עלתה קרנה של מפלגת השוודים הדמוקרטים בראשות אימי אוקסון. המפלגה הוקמה בשנת 1988 אך במהלך השנים מעולם לא הצליחה לעבור את אחוז החסימה (בבחירות הראשונות קיבלה 1,118 קולות בלבד). המפלגה נכנסה לריקסטאד בבחירות 2010 (20 מושבים מתוך 349; שישית בגודלה) ובבחירות 2014 נהפכה למפלגה השלישית בגודלה בריקסטאד (49 מושבים מתוך 349). המפלגה דוגלת בלאומנות פוליטית ומתנגדת להגירה, אך במהלך שנות קיומה (1988-הווה) נקשרו בשמה גם פעילויות אנטישמיות וגזעניות, בהן פגיעה פיזית ביהודים ובמוסלמים, אותם ראשיה מכחישים נמרצות. עקב קיצוניות המפלגה (לכאורה, בעיני הציבור הרחב), אף מפלגה לא הסכימה לשבת עימה בקואליציה לאחר בחירות 2014, דבר אשר סלל את הקמת ממשלת המיעוט של הסוציאל-דמוקרטים. בסקרים שנערכו לקראת הבחירות, המפלגה נעה סביב 20% (לעומת 12% בבחירות 2014) אשר עשויים להפוך את המפלגה, לראשונה, לגדולה ביותר בצד הימני של המפה הפוליטית, ועל כן כמועמדת לראשות הממשלה.
מפלגות > מפלגות קטנות > שמאל

המפלגות הקטנות בצד השמאלי (החברות בריקסטאד) הן מפלגת השמאל, הירוקים. מפלגות אלו זכו ב-21 וב-25 מושבים, בהתאמה. המפלגות תומכות בסוציאליזם, בשמירה על איכות הסביבה, בהגנה על זכויות הפרט ובזכויות של מעמד העובדים. בנוסף, מפלגות אלו תומכות בהגירה לשוודיה ומרבות להאשים את המתנגדים לה באסלאמופוביה. מפלגת הירוקים היא בעלת מנהיגות משותפת דו-מינית והיא חברה בממשלת שוודיה של 2014–2018. שתי מפלגות אלו, ביחד עם המפלגה הסוציאל-דמוקרטית, מחזיקות בכ-45% ממושבי הריקסטאד (159 מתוך 349).
מפלגה נוספת בצד השמאלי היא המפלגה הפנימיסטית. המפלגה לא עברה את אחוז החסימה (4%) בבחירות 2014 (קיבלה 194,719 קולות, 3.12%), אך היא במגמת עלייה מתמדת, הדומה למגמת העלייה של "השוודים הדמוקרטים" בצד-הימני, כאשר עלתה ב-2.72% לעומת בחירות 2010 (אם כי נרשמה ירידה בסקרים בין החודשים יוני-יולי 2018, בסמוך למועד הבחירות). המפלגה הוקמה בשנת 2005 וזכתה לראשונה במושב בודד בפרלמנט האירופי בבחירות 2014. כשמה, המפלגה תומכת בפמיניזם.
מפלגות > מפלגות קטנות > ימין

מפלגת המרכז בראשות אנני לאף (מאז 2011) היא חברה מרכזית ב"ברית השוודית" (ברית מפלגות הימין-הכלכלי המתונות) והייתה שותפה בממשלת שוודיה הקודמת (2010–2014). היא דוגלת בשמרנות כלכלית. המפלגה קיבלה 22 מושבים בבחירות 2014 (ירידה של מושב אחד; חמישית בגודלה). במסגרת המשא-ומתן להקמת ממשלת שוודיה הנוכחית (2014–2018), הוצע למפלגה להצטרף לקואליציית מרכז-שמאל בראשות המפלגה הסוציאל-דמוקרטית כסמן הימני של הממשלה, אך היא סירבה בשל חברותה המסורתית בממשלות הימין (בראשות המפלגה השמרנית).
באופן דומה, המפלגה המפלגה העממית הליברלית בראשות יאן ביירקלונד (מאז 2007) היא גם חברה ב"ברית השוודית" וגם היא הייתה שותפה בממשלת שוודיה הקודמת (2010–2014). המפלגה תמכה בעבר בליברליזם חברתי והייתה שותפה של המפלגה הסוציאל-דמוקרטית. מאז 2007 (תחת מנהיגותו של יאן ביירקלונד) המפלגה תומכת בליברליזם שמרני יותר וכן נוקטת במדיניות נוקשה יותר כלפי פשיעה ואלימות (החמרה בענישה, החמרת המשמעת בבית הספר וכו'). המפלגה קיבלה 21 מושבים בבחירות 2014 (עלייה של שני מושבים; שישית בגודלה).
מפלגה נוספת ב"ברית השוודית" היא מפלגת הנוצרים הדמוקרטים בראשות אבה בוש תור, שזכתה ב-16 מושבים בבחירות 2014 (ירידה של שלושה מושבים; שביעית בגודלה, הקטנה ביותר). המפלגה דוגלת בדמוקרטיה נוצרית, ותומכת בליברליזם כלכלי ובשמרנות. היא הוקמה במטרה לקדם תכנים דתיים שהחלו לצאת מבתי הספר בשנות ה-60 של המאה ה-20, אך ברבבות השנים פרשה מחברותה בכנסייה השוודית. בבחירות האחרונות (2014) עברה המפלגה בקושי את אחוז החסימה (כ-4.6%, בעוד אחוז החסימה עמד על 4%), וגם לקראת הבחירות הללו היא התנדנדה סביב אחוז החסימה בסקרי דעת הקהל (בדומה למפלגה הפנימיסטית, משמאל).
מפלגות > מפלגות נוספות

בנוסף, רצות בבחירות אלו מספר מפלגות נוספות, שהבולטות שבהן הן מפלגת הפיראטים האולטרה-שמאלית ואלטרנטיבה לשוודיה האולטרה-ימנית, אך הן אינן מהוות פקטור (לכאורה) בבחירות ונחשבות להצבעת-מחאה כנגד עצם-קיומו של הממסד החוקתי-הדמוקרטי במדינה (ללא הקשר פוליטי ספציפי, בדומה להצבעת פתק לבן).
סקרים

הרשימה הבאה מראה את אחוז-התמיכה המשוקלל בסקרים שונים לכל מפלגה לפי מפתח-חודשי, החל מחודש ספטמבר 2014 ועד ספטמבר 2018 (לעיון ברשימת הסקרים המלאה המובאת בוויקיפדיה בשפה האנגלית, ראו כאן). הגרף שבתחתית הרשימה מראה את התוצאות האחרונות, כלומר ממוצע-הסקרים של 15 הימים שקדמו ליום הבחירות, לפי מפתח גושי (להבדיל ממפתח מפלגתי, ראה להלן בערך את פירוט הגושים). הקו המופיע בין הספרות 1 ל-8 בגרף זה (במקטע הצהוב) מציין את מיקומו של "מספר הקסם - 175", אשר מאפשר רוב-מוחלט בריקסדאג. התוצאות בסוגריים מציינות את תוצאות האמת (בהשוואה לתוצאות הסקרים).
תוצאות

תוצאות הבחירות לא הולידו ממשלה וודאית. בעוד גוש השמאל (הידוע כ-"Rödgröna", כלומר "האדומים-ירוקים" על שם צבעי המפלגות) נחלש ב-15 מנדטים ל-144 (המפלגה הסוציאל-דמוקרטית עם 100 מנדטים, מפלגת השמאל 28 והמפלגה הירוקה 15), התחזקה הברית השוודית (כלומר "המרכז-ימין") ב-2 מנדטים ל-143 (המפלגה השמרנית עם 70 מנדטים, מפלגת המרכז 31, המפלגה הנוצרית דמוקרטית 23 והמפלגה הליברלית 19). אף מחנה לא הצליח לעבור את "מספר הקסם" של 175 מנדטים (מתוך 349). אל רשימה זו נוספה מפלגת השוודים הדמוקרטים (פופוליזם ימני), אשר לא חברה באף אחד מהגושים. על-אף שהתחזקה ל-62 מנדטים, היא לא תוכל לכהן באף ממשלה בשל החרם חוצה-הגושים עליה. על כן, אף על פי שהמפלגה הסוציאל-דמוקרטית ניצחה בבחירות, וגוש השמאל גבר על גוש המרכז-ימין, נכון ל-10 בספטמבר 2018 טרם ידוע איזו ממשלה תורכב ומי מהמפלגות תכהן בה.[דרושה הבהרה]
תוצאות > רשימות שעברו את אחוז החסימה (4%)

| שם | שם | שם | שיוך גושי | מנהיג | תוצאות הבחירות> מספר קולות | תוצאות הבחירות> אחוז מכלל הקולות | תוצאות הבחירות> מנדטים | תוצאות הבחירות> מנדטים |
| --- | --- | --- | --- | --- | --- | --- | --- | --- |
|  | S | הסוציאל-דמוקרטים | אדומים-ירוקים (שמאל) | סטפן לוון | 1,830,386 |  28.26  | 100 |  13 |
|  | M | המפלגה השמרנית | הברית (מרכז-ימין) | אולף קריסטרסון | 1,284,698 |  19.84  | 70 |  14 |
|  | SD | השוודים הדמוקרטים | - | אימי אוקסון | 1,135,627 |  17.53  | 62 |  13 |
|  | C | מפלגת המרכז | הברית (מרכז-ימין) | אנני לאף | 557,500 |  8.61  | 31 |  9 |
|  | V | מפלגת השמאל | אדומים-ירוקים (שמאל) | יונס ח'ודט | 518,454 |  8.00  | 28 |  7 |
|  | KD | הנוצרים הדמוקרטים | הברית (מרכז-ימין) | אבה בוש תור | 409,478 |  6.32  | 22 |  7 |
|  | L | המפלגה העממית הליברלית | הברית (מרכז-ימין) | יאן ביירקלונד | 335,546 |  5.49  | 20 | - |
|  | MP | הירוקים | אדומים-ירוקים (שמאל) | גוסטב פרידולין איסבלה לוין | 285,899 |  4.41  | 16 |  10 |
| שיוך מפלגתי | שיוך מפלגתי | מושבים |
| --- | --- | --- |
|  | מפלגת השמאל | 28 |
|  | הסוציאל-דמוקרטים | 100 |
|  | הירוקים | 16 |
|  | השוודים הדמוקרטים | 62 |
|  | המפלגה העממית הליברלית | 20 |
|  | מפלגת המרכז | 31 |
|  | המפלגה השמרנית | 70 |
|  | הנוצרים הדמוקרטים | 22 |
| סה"כ  | סה"כ  | 349 |
| גוש | גוש | מושבים |
| --- | --- | --- |
|  | האדומים-ירוקים (שמאל) | 144 |
|  | הברית (מרכז-ימין) | 143 |
|  | השוודים הדמוקרטים | 62 |
| סה"כ  | סה"כ  | 349 |
תוצאות > רשימות שהתמודדו ולא עברו את אחוז החסימה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. לאחר 9 בספטמבר, יום הבחירות.
תוצאות > תוצאות לפי קומינר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. לאחר 9 בספטמבר, יום הבחירות.
המפלגה הסוציאל-דמוקרטית זכתה ברוב יחסי על פני שאר המפלגות בכל אחד ואחד ממחוזות שוודיה (למעט במחוז סטוקהולם, שם זכתה המפלגה השמרנית).
ראו גם

ריקסדאג
הערות שוליים

↑  במפת המחוזות סקונה מוצגת באופן מחולק. כיחידה אחת, המחוז כולו הצביע לטובת הסוציאל-דמוקרטיים (25.24%, לעומת 23.43% לשוודים הדמוקרטים ו-21.36% לשמרנים)
↑  "Swedish government talks stall again", פוליטיקו, 22 בנובמבר 2018
↑  אחרי ארבעה חודשים של דד-לוק, יש בשוודיה ממשלה, מתוך אתר thelocal, (באנגלית)
↑  הברית השוודית חדלה מלהתקיים, מתוך אתר Svenska Dagbladet, (בשוודית)
↑  קשיים בהקמת הבלוק עם אימי אוקסון, מתוך אתר Svenska Dagbladet, (בשוודית)
1 2  ממשלת מיעוט
1 2  הנהגה משותפת
↑  תומכים בקואליציה ללא חברות בקבינט
1 2  בעבר FP
השוואת ההצבעה לפי קומינר בין האדומים-ירוקים (באדום) לבין הברית השוודית (בכחול)
הדסה ביריביס

| --- | --- |

 לידה:  14 במרץ 1909 אוברוץ', אוקראינה 
 פטירה:  23 במרץ 2009  (בגיל 100) תל אביב, ישראל
 מוקד פעילות:  ישראל 
 
הדסה ביריביס-עורי (14 במרץ 1909 – 23 במרץ 2009) הייתה מוזיקאית ישראלית, מורה לפסנתר בתל אביב במשך עשרות שנים.
ביוגרפיה

ביריביס נולדה בעיירה אוברוץ' שבאוקראינה במשפחה בת שמונה בנות ושני בנים. בשנת 1919 נרצח אביה בפוגרום, ובשנת 1925, כשהייתה כבת 16, עלתה לארץ ישראל עם אמה וכמה מאחיותיה. היא השתקעה בתל אביב והתגוררה בה עד מותה.
ניגנה בפסנתר מגיל שש. בתל אביב למדה אצל רבקה שרתוק-הוז וארבע שנים אצל מרים לוית בבית הספר למוזיקה "בית לוויים".
ניגנה בגני ילדים, בהם גנה של צפורה וולפסון, עבדה עם שרה לוי-תנאי ולהקת ענבל ובמשך שנים נתנה שיעורים פרטיים בנגינה ובמחול.
בין תלמידיה: המלחין דוד זהבי, הפסנתרן שלומי שם-טוב (בילדותו), המלחין יואל ולבה, עופר גביש, רונית בורדו, הפסנתרן והמנצח יוני פרחי ושדרנית קול המוסיקה זמירה לוצקי.
פרסומיה

הדסה ביריביס, משה דפנא, עמנואל עמירן ואברהם עומר (עורכים), זמר-חן: שירון לגני הילדים ולכיתות היסוד א'–ב', תל אביב: ההסתדרות הכללית של העובדים בארץ-ישראל, 1960.
הערות שוליים

↑  אילה יפתח וַלְבֶּה, פגישה מקרית בתל-אביב ושכרה בצידה, אפריל 2009, באתר זמרשת.
↑  עפר גביש: קורות חיים, באתרו.
↑  רונית בורדו.
| --- | --- |
בקרת זהויות :  NLI: 987007526281205171  ISNI: 0000 0000 5200 2236  LCCN: nr2003035527  NTA: 296573345  VIAF: 78724817   WorldCat (עם VIAF): 78724817 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.